Nog 'n Skatepark Sien Sy Gat - Kaptein Kortbroek
April 5, 2013 Haastige Hennie No comments
Die dag het finaal aangebreuk.
Sondag gaan skate by Skateworld soos elke normale Sondag.
Die keer was dit net anders. Sommer baie anders. Juan Van der Walt, of Silent J soos ek hom noem even though hy alles behalwe silent is, het my finaal ingelig dat dit die laaste skate geleentheid gaan wees voor die munisipaleteit gaan kom en alles wegvat.
Sorry Edenvale, dit was moer lekker, maar dit is nou klaar. Silent J het wel ‘n trok gereël om van die ramps te relocate, maar wat gaan dit help?
Gaan ons nou Sondae na ‘n Japanese kid se huis in die Oos Rand moet mission om van die week se frustrasies ontslae te raak?
Maybe, maar ek twyfel erg sterk. Dit gaan noddefok dieselfde wees nie.
Ek erken dis nou nie asof ek nie verwag dit gaan gebeur nie. Dit is dalk ook nie die slegste tyd van die jaar vir dit om te gebeur nie, veral omdat somer ook na al weer sy gat gesien het.
Dit is steeds nie lekker nie. Skateworld is en sal altyd in my hart wees.
Woonstelle blykbaar, hulle gaan fokken woonstelle daar bou, great, fokken great.
Ek hoop jy is nou bly George, wie ookal de fok jy is. Jy het die skateboarding ondersteun toe dit begin het, ons toegelaat om ‘n park daar op te rig op die stuk grond wat die munisipaleteit jou gegun het en alles het goed gelyk. Toe alles nou op is het jou deuntjie vinnig verander.
“Waar is die geld?” Dis moss die nuwe deuntjie wat die bra begin sing het.
Wat het jy gedink George? Het jy gedink die park sal homself net onderhou en mense gaan sakke vol geld by jou deur af drop? Wat de fok George? Die ramps en al die obstacles het baie mense, baie geld en tyd gekos en toe fok jy dit vir hulle op. Eintlik vir ons almal op ‘n manier, almal behalwe vir jou George en die vabonde wat ‘n lewe van die ramps via scrapyard gemaak het.
Vir Alrick en die ander mense wat gehelp het om skateworld daar te kry wil ek net tune; thanks ouens. Ek is opreg dankbaar vir al die kak wat julle moes verduur om dit daar te kry. Dankie vir al die memories, en jammer dat dinge so uitgedraai het.
Die einde kom al lank en dis dalk ‘n goeie ding dat Skateworld nou toe is vir altyd en gesloop gaan word, al pyn dit my om dit te sê.
Dit sit ons nou in ‘n posisie om ons vingers uit ons gesamentlike hol te trek en iets te bou wat beter, of ten minste gelykstaande aan Skateworld is.
Ek het self ‘n plan, ‘n groot een maar, maar my idee is om skateboarding in Joburg so bietjie meer sentraal te maak. Dalk noordelike voorstede.
So watch this space en mail my as jy die vision deel. Intussen sien ek julle by Skateword Sondag. So vir oulaas.
Hennie se digits: haastigehennie@gmail.com of via twitter op @haastigehennie.
17:31 By Kaptein Kortbroek
Deur Haastige Hennie Dean is een van die steezyste skaters wat ek ken (vir ouens wat nie weet wat “steezy” beteken nie, soos die arme Read More »
09:50 By Dick van Dyk
By Dick van Dyk I feel sorry for Elton Jantjies. No, seriously. The dude needs help. And I don’t mean help as in someone who can Read More »
10:48 By Kaptein Kortbroek
Deur Sarcasms Ja, dis Champions Trophy tyd, die World Cup se korter en minder belangrike boetie. Ek wil opgewonde raak maar ek weet ook al om Read More »